รัฐมนตรีว่าการกระทรวงวัฒนธรรม พบปะรัสเซล โครว์ ในการเดินทางมาถ่ายภาพยนตร์ในประเทศไทย
นายอิทธิพล คุณปลื้ม  รัฐมนตรีว่าการกระทรวงวัฒนธรรม เปิดเผยว่า ได้รับมอบหมายจากพลเอก ประยุทธ์ จันทร์โอชา นายกรัฐมนตรี แสดงความขอบคุณและพบปะกับรัสเซล โครว์  นักแสดงชาวนิวซีแลนด์-ออสเตรเลีย ที่มีชื่อเสียงของโลก จากการมาถ่ายทำภาพยนตร์ The Greatest Beer Run Everรัสเซล โครว์ ได้ชื่นชมและบอกเล่าความประทับใจของเมืองไทยที่มีความงดงามด้วยศิลปะและวัฒนธรรม ความมีน้ำใจแหล่งท่องเที่ยวที่งดงาม จากการได้เดินทางไปท่องเที่ยวทั้งในกรุงเทพมหานคร โดยอยากให้เพิ่มป้ายบอกทางภาษาอังกฤษในพื้นที่ต่างๆ ให้มากขึ้น โดยเฉพาะแหล่งท่องเที่ยวใหม่ๆ พร้อมชื่นชอบอาหารไทย เช่น แกงพะแนง แกงเผ็ด ผัดไทย และชอบข้าวซอยเป็นพิเศษ อีกทั้งยังชื่นชมกองถ่ายภาพยนตร์ไทย ว่า เป็นทีมงานที่มีฝีมือและมีคุณภาพ โดยจะนำข้อคิดเห็นมาปรับใช้ในการขับเคลื่อนนโยบายรัฐบาลผลักดันการใช้ "Soft Power ความเป็นไทยและอุตสาหกรรมสร้างสรรค์  รวมถึงนโยบายการนำคุณค่าของวัฒนธรรมมาต่อยอดโดยเฉพาะการส่งเสริมมาตรการดึงดูดให้ต่างชาติเข้ามาผลิตภาพยนตร์และวีดิทัศน์ในประเทศไทยโดยร่วมกับกระทรวงและหน่วยงานที่เกี่ยวข้องส่งเสริมให้กองถ่ายทำภาพยนตร์ต่างชาติเข้ามาถ่ายทำในไทยอย่างต่อเนื่อง เพื่อสร้างงาน สร้างรายได้ให้แก่ชุมชนและประเทศอย่างยั่งยืน